**Tisztelt Résztvevők!**

Paks az Együttműködés Városa, ennek jegyében Paks Város Önkormányzata és az MVM Paksi Atomerőmű Zrt. közösen szervezi meg idén a **Város Napja és Gyermeknap** elnevezésű rendezvényt **2024. május 24-25-én**. A program helyszíne az elmúlt évektől eltérően az ASE Sportcsarnok melletti füves terület lesz. Az előző évekhez hasonlóan kétnaposra szervezzük a „Városnapi Kavalkádot”.

A pénteki napon a Csengey Dénes Kulturális Központban nyílik meg a **„Paks – én így szeretlek”** című alkotópályázatra érkezett művekből összeállított kiállítás. Az ASE Csarnok melletti területen a színpadi produkciók sorában pedig helyet kap gyermekprogram és paksi kötődésű zenei csemege is. Az estét az ország egyik legrégebbi és legkiválóbb rockzenekara zárja.

A szombati programon – az elmúlt évek tematikáját követve – lehetőséget biztosítunk a bemutatkozni vágyó amatőr művészeti csoportoknak, cégeknek, illetve civil szervezeteknek. A délelőtt 10 órakor kezdődő színpadi produkciókra – előreláthatólag – maximum 20 percet tudunk biztosítani a jelentkezők számától függően. Az egyes csoportok bemutató keretében is ízelítőt adhatnak tevékenységükből a helyszínen felállított, előzetesen igényelt sátrukban.

Kérjük, hogy a rendezvényre való jelentkezést és eszközigényt, valamint a produkciónak a programajánlóban való népszerűsítéséhez szükséges ismertetőjét e-mailben Szabóné Sutya Gabriella részére a szabone.s.gabriella@paks.hu címre juttassák el! Tájékoztatást telefonon is kérhetnek a 75/500-556-as telefonszámon.

**Jelentkezési határidő: 2024. április 08.**

A hagyományos és népszerű felvonulásra is lesz lehetőség. Idén is az Építők útja és Pollack utca kereszteződéséből indul a felvonulás, majd az Építők útján végighaladva, a Kishegyi útra érve jobbra kanyarodva jut el az ASE Sportcsarnok melletti füves területre, ahol a felállított színpadon a polgármester köszönti a felvonulókat.

A felvonulásra való jelentkezési lapot Patkós Attila címére kérjük elküldeni a patkosattila@csengey.hu címre, illetve a 75/830-354-es telefonon kérhetnek tájékoztatást a felvonulással, a táblákkal kapcsolatban.

**Jelentkezési határidő: 2024. május 08.**

A halászléfőzőversenyre való jelentkezési lapot Freiné Fritz Ildikó címére kérjük elküldeni a fritzildi@csengey.hu címre, illetve a főzéssel kapcsolatos kérdéseikkel kereshetik a 75/830-354-es telefonszámon.

**Jelentkezési határidő: 2024. május 08.**

A Város Napja programmal kapcsolatos részletes megbeszélést **2024. április 18-án (csütörtök) 16:30-kor tartjuk a** Városháza földszinti nagytermében, melyre ezúton meghívunk minden jelentkezőt.

**A jelentkezési lapok letölthetőek a paks.hu honlapról!**

**A határidő utáni jelentkezést nem áll módunkban elfogadni!**

Köszönöm előre is együttműködő munkájukat!

Kérdés esetén kollégáink állnak szíves rendelkezésükre a megadott elérhetőségeken.

Paks, 2024. március 07.

Üdvözlettel:

**Ruff Ferenc**

külkapcsolati, ifjúsági és

rendezvényszervezési referens